
Opstandelsen. 

Tale  af  nu  afd«de  Apostel  James  E.  Talinage,  holdt  i  Tabernaklet 
i  Salt  Lake  City. 

Det  er  med  en  Følelse  af  inderlig  Taknemlighed,  at  jog 
staar  frem  for  eder  for  at  føje  mit  Vidnesbyrd  til  dem, 
som  I  allerede  har  hørt.  Man  kan  vanskeligt  tanke  sig  et 
mere  inspirerende  Billede  end  det,  Forsamlingen  her  foran 
mig  frembyder.  Det  er  tvivlsomt,  om  der  paa  denne  Paa- 
skedag noget  Sted  i  dette  store  Land  er  samlet  en  større 
Kreds  end  denne. 

Denne  Dag  er  i  wSandhed  en  betydningsfuld  Dag  for  alle 
Kristne.  Til  Trods  for,  at  Paaskehøjtiden  har  sit  Side- 
stykke i  mange  hedenske  Skikke,  er  den  dog  først  og 
fremmest  et  Udtryk  for  de  Kristnes  Tro,  Haab  og  Lære. 
Det  er  Aarets  glædeligste  Dag,  det  er  Aaarsdagen  for  Hi- 
storiens største  Begivenhed,  det  mest  betydningsfulde  Mi- 
rakel, som  Menneskene  kender  —  et  Mirakel,  som  over- 
gaar  alt,  hvad  Mennesker  er  i  Stand  til  at  fatte.  Paa  den 
Dag,  som  vi  nu  helligholder,  blev  Sejren  over  Graven  vun- 
den, og  det  glade  Buskab  om  et  evigt  Liv  kundgjort. 

Dj  sidste  Dages  Hellige  tror  paa  Legemets  virkelige  Op- 
standelse. De  tror  paa  Bibelens  Lære  i  hele  dens  Skønhed 
og  Simpelhed.  De  sætter  den  ikke  i  Forbindelse  med  frem- 
mede Mysterier;  ikke  heller  læser  de  den  hellige  Bog  saa- 
ledes,  at  den  faar  en  anden  Mening  eller  Betydning  end 
den,  der  indeholdes  i  den.  De  siste  Dages  Hellige  tror,  at 
dette  Liv  er  en  nødvendig  Del  af  Sjælens  Skolegang,  at  del 
er  et  Trin  paa  Fremgangens  og  Udviklingens  Bane,  og  at 
kun  de  af  Guds  Sønner  og  Døtre,  som  var  værdige  dertil 
fik  Lov  til  at  komme  ned  paa  Jorden  for  at  iføre  sig  Le- 
gemer. De  tror,  at  Døden  ligesaa  vel  som  Fødselen  er  en 
Del  af  den  guddommelige  Plan,  og  at  Døden  kun  er  en 
Overgang  fra  en  Tilstand  til  en  anden  endnu  fjernere.  De 
tror  uden  mindste  Spor  af  Tvivl,  at  Legemet  og  Aanden  at- 
ter skulde  forenes  i  den  virkelige  Opstandelse,  og  Legemets 
Opstandelse  er  —  lad  os  huske  det  —  den  ledende  Tanke 
eller  Kernen  i  Paaskehøjtiden.  Det  Menneske,  som  tror 
paa  Legemets  Opstandelse,  maa  hygge  denne  Tro  paa 
Aabenbaring,  og  hvis  han  tvivler  om  Sandheden  af  det, 
som  Guds  tydelige  og  direkte  A åbenbaringer  fortæller  os, 
og  alligevel  tror  paa  Opstandelsen,  da  gør  han  sig  skyldig 
i  Selvmodsigelse. 

...Det  er  sikkert,  at  vi  ville  søge  forgæves,  hvis  vi  prøver 
paa  i  Naturen  at  finde  noget,  der  svarer  til  eller  kan  sam- 
menlignes med  Opstandelsen,  denne  store  Begivenhed,  der 

er  af  saa  gennemgribende  Betydning.  Mange  have  søgt  at 
finde  saadanne  Ligheder,  men  jeg  har  aldrig  været  enig 
med  dem;  thi  Ligheder  kunne  ikke  findes!  Man  betragter 
Ægget  so,m  et  Symbol  paa  Paasken  og  henviser  til  det  som 
et  Bevis  paa  Liv  efter  Døden.  Man  sammenligner  Fugle- 
ungens Fremkomst  af  Æggets  gravlignende  Indelukke  med 
at  komme  til  Live  efter  Døden.  Det  er  dog  en  daarlig  og 
fejlagtig  Sammenligning;  thi  vi  maa  erindre,  at  et  Æg, 
som  udruges  eller  kan  udruges,  ikke  er  dødt.  Dersom  det 
virkelig  var  dødt,  kunde  det  ikke  komme  til  Live.  Naar 
Knopperne  springer  ud  om  Foraaret,  og  Træerne  ifører 
sig  deres  grønne  Dragt,  betragter  mange  Mennesker  dette 
som  et  Billede  paa  Opstandelsen  fra  Døden,  men  ogsaa 
denne  Sammenligning  er  fejlagtig;  thi  et  Træ,  som  virke- 
lig er  dødt,  kan  ikke  mere  faa  Blade  eller  Blomster.  In- 
sektets Puppetilstand,  under  hvilken  det  forvandler  sig 
fra  en  krybende  Larve  til  en  tilsyneladende  livløs  og  ube- 
vægelig Puppe,  hvorfra  den  efter  en  Tids  Forløb  kommer 
ud,  som  en  fuldt  udviklet,  pragtfuld  Sommerfugl,  er  lige- 
ledes blevet  benyttet  som  et  Sindbillede  paa  Opstandelsen, 
men  ogsaa  her  er  Sammenligningen  forkert,  thi  Puppen 
er  ikke  død,  hvis  den  var  død,  kunde  den  ikke  frembringe 
det  smukke,  bevingede  Insekt,  som  Tilfaldet  er.  Naar  vi 
fremsætter  disse  naturlige  og  velkendte  Fænomener  som 
Sindbilleder  paa  Legemets  Opstandelse  fra  Døden,  da  ind- 
rømmer vi  Rettigheden  af  den  Anskuelse,  som  nogle  have 
forsøgt  at  fremsætte,  at  Jesus  ikke  var  død,  men  kun  i  en 
Bevidstløshedstilstand  ell.  Trance;  at  han  kom  ud  af  denne 
Tilstand  simpelthen  ved  at  komme  tilbage  til  Bevidsthe- 
den, og  at  han  blev  set  igen  af  Mennesker,  ikke  som  et 
udødeligt  Væsen,  men  som  et  Menneske,  der  var  vaagnet 
af  en  Besvimelse.  Jesus  døde  paa  Korset.  Hans  Aand  var 
virkelig  og  bogstaveligt  skilt  fra  Legemet,  og  dette  Legeme 
var  ikke  besvimet,  men  det  var  dødt  i  den  Forstand,  at 
Aanden  havde  forladt  det,  og  at  det  kun  ved  Guds  Kraft 
kunde  blive  gjort  levende  paany.  Lad  os  ikke  fornægte  Op- 
standelsens Virkelighed,  saaledes  som  den  er  blevet  frem- 
sat for  os  gennem  Herrens  Aabenbaringer.  Vi  tror,  at  vi 
alle    skulle    dø,    og    at    Aanden  den    udødelige    Del    af 

Mennesket,  som  var  til  før  Legemet  blev  formet,  og  som 
vil  vedblive  at  leve,  efter  at  Legemet  er  gaaet  i  Forraad- 
nelse  paany   skal   iføre   sig   dette    Legeme   af   jordiske 

Stoffer,  men  det  vil  da  blive  udødeliggjort  og  saaledes 
blive  Aandens  Opholdssted  gennem  al  Evighed. 

De  sidste  Dages  Hellige  beskyldes  for  at  have  en  altfor 
bogstavelig  Opfattelse  af  disse  Ting,  at  have  en  forbav- 
sende Enfoldighed  og,  som  en  Kritiker  sagde  til  mig,  en 

brutal   materialistisk  Lære.  Vi  indrømnier  Rigtigheden  af 

denne  Beskyldning  i  den  Forstand,  hvori  den  blev  fremsat; 
men  nogle  af  Tillægsordene  billiger  vi  ikke.  De  sidste  Du- 
ges Hellige  er  netop  saa  enfoldige,  al  de  er  villige  til  at 
tro  Herren  og  tage  ham  paa  Ordet,  naar  han  taler.  Vi 
glæde  os  i  del  Arbejde  for  de  Døde,  der  blev  paabegyndl 
den  første  Paaskemorgen.  Medens  Herrens  Legeme  laa  i 
Graven  gik  hans  Aand  ifølge  Skriftens  Ord  til  Aanderne, 
som  vare  i  Forvaring,  til  dem,  som  vare  i  Fængsel  paa 
Grund  af  deres  Ulydighed,  til  dem,  som  ikke  havde  haft 
Lejlighed  til  at  høre  og  kere  Evangeliets  forløsende  Magt 
al  kende.  Han  indførte  og  paabegyndle  der  et  Missionsar- 
bejde, som  siden  er  blevet  forisat  uden  Afbrydelse,  el 
Missionsarbejde  i  Sammenligning  med  hvilket  det,  som  vi 
forsøge  at  udføre  her  paa  Jorden  med  vore  2000  Missio- 
nærer, kun  er  en  Draabe  i  Havet.  Der  er  Brug  for  Mænd 
til  dette  Missionsarbejde  blandt  de  Døde.  Hvem  er  de  Døde, 
naar  det  ikke  er  dem,  som  en  Gang  har  levet?  Gud  er 
Herre  over  baade  Levende  og  Døde,  og  alle  leve  for  ham. 
Hvis  det  er  sandt,  at  de  Mennesker,  som  lever  nu,  ikke 
kunne  indkomme  i  Guds  Kige  uden  at  opfylde  de  simple 
Love  og  Befalinger,  som  vor  Forløser  har  givet  os,  nemlig 
at  blive  født  af  Vand  og  Aand,  da  gælder  dette  ligesaavel 
for  de  utallige  Myriader,  som  har  levet  og  er  gaaet  ind  i 
Aandeverdenen. 

Læren  om  Frelse  for  de  Døde  blev  paany  aabenbaret  til 
Guds  Kirke  i  vore  Dage.  Man  var  bekendt  med  denne  Lære 
i  gamle  Dage,  men  den  var  ligesom  mange  andre  af  Evan- 
geliets frelsende  Principper  tabt  af  Syne  og  glemt.  Aposte- 
len Paulus  henviser  til  Arbejdet  for  de  Døde  som  et  Bevis 
paa  Opstandelsen,  idet  han  siger:  »Hvad  ville  ellers  de  ud- 
rette, som  lade  sig  døbe  for  de  Døde?  Dersom  de  Døde 
overhovedet  ikke  oprejses,  hvorfor  lader  de  sig  da  døbe 
for  dem?«  I  alle  de  Aarhundreder,  da  Apostasiens  Mørke 
rugede  over  Jorden,  blev  der  ikke  udført  en  eneste  Ordinance 
for  de  Døde,  og  dog  forøgedes  i  dette  Tidsrum  de  Dødes 
Antal  med  utalte  Tusinder.  Vi  er  langt  tilbage  med  dette 
Arbejde;  men  Herren  har  beredt  en  Maade,  paa  hvilken 
det  kan  blive  gjort,  og  hvorved  de,  som  selv  kommer  ind 
ad  Døren,  kunne  holde  den  aaben,  saa  at  andre  ogsaa 
kunne  kom  ind,  saadanne,  som  en  Gang  levede  her  paa 
Jorden,  men  som  nu  er  blandt  de  Døde 

Vor  Sammenkomst  paa  dette  Sted  har  særlig  Betydning 
for  mig,  fordi  det  store  Tempel  hovedsagelig  er  bygget  og 
indviet  til  Arbejdet  for  de  Døde.  Det  er  jo  en  Kendsger- 
ning, at  alt  det  Arbejde,  som  de  sidste  Dages  Hellige  have 
udført  i  Retning  af  Tempelbygning,  for  Størstedelen  er  et 

Arbejde  for  de  Døde.  De  ofre  ikke  deres  Midler  til  Opfø- 
relsen af  disse  Bygninger  alene  for  sig  selv  eller  deres  egen 
Ophøjelse    eller    for   Landets    Forskønnelse.    Den    Tempel- 
bygningens Aand,   som  gør  sig  gældende  blandt  de  sidste 
Dages   Hellige   er   af   en    absolut   uegennyttig    Art.    Det   er 
Elias'  Aand,  den  Aand,  ved  hvilken  Børnenes  Hjerter  skul- 
le vendes  til  Fædrenes  og  Fædrenes  Hjerter  til  Børnenes; 
thi  intet  Menneske  paa  denne  Jord  er  alene.  Vi  taler  om 
Uafhængighed.    Intet    Menneske    er   uafhængig.    Vi    er    alle 
afhængige  af  hverandre  og  ville  kun  kunne  gaa  frem,  naar 
vi  følges  med  andre,  eller  naar  vi  hjælpes  af  andre.  Mine 
Tanker  kredse  ofte  om  dette  store  Emne,  og  jeg  har  tænkt 
meget   paa    det,    medens   jeg   sad    og   lyttede   til    Brødrenes 
Vidnesbyrd  i  Morges,  fordi  det  var  paa  denne  herlige  Paa- 
skemorgen, at  Arbejdet  for  de  Døde  paabegyndtes.  Det  var 
ved   denne  Højtid,   at   det   store   Missionsarbejde   i   Aåfide- 
verdenen  tog  sin  Begyndelse,  at  Dørene  blev  aabnede,  og 
at  Frelsens  Evangelium  blev  forkyndt  for  dem,  som  havde 
siddet  i  Mørke  —  nogle  af  dem  endog  siden  Noahs  Dage. 
Jeg   føler  en  særlig  Tilfredsstillelse  ved  at   kunde  bære 
mit  Vidnesbyrd   for  eder  om   Guddommeligheden   af  dette 
Vserk  og  om  Betydningen  af  det  Arbejde,  Kirken  udfører. 
Som  vi  hørte  i  Gaar,  er  et  Vidnesbyrd  ofte  mere  virknings- 
fuldt end   et   Argument,   ofte   mere   kraftigt   end   det,   som 
Menneskene  kalder  Fornuftgrunde;  thi  vi  kunne  dog  kun 
være  sikre  paa,  at  vore  Fornuftslutninger  er  rigtige,  hvis 
vor  Metode  er  fri  for  Fejl.  Den  derimod,  som  staar  frem  og 
siger:      »Jeg  ved,«  vidner  om   sig   selv   paa   Grund   af  den 
Kundskab,  der  er  i  ham,  og  denne  Kundskab  er  givet  ham 
af  Gud.  Dette  Folk  tror,  at  de  kunne  erhverve  og  aflægge 
Vidnesbyrd;   de  tror  ikke,   at  en   Mands  Vidnesbyrd   i  sig 
selv  vil  overbevise  eller  fordømme  nogen,  men  de  tror,  at 
et  Menneskes  ydmyge,  a>rlige  Vidnesbyrd  bør  respekteres. 
De  sidste  Dages  Hellige  sige  eder,  at  de  veed,  at  Evangeliet 
s    er   Sandhed;    thi   de   have   modtaget    denne    Kundskab    fra 
g&Gud.  Og  naar  et  Menneske  er  i  Stand  til  at  sige,  som  den 
øverste  af  Apostlene  sagde  om  Kristus:  »Du  er  Kristus,  den 
levende  Guds   Søn,«   da  vil   Svaret  lyde:   Kød  og  Blod  har 
ikke  aabenbaret  dig  det,  men  min  Fader,  som   er  i   Him- 
lene.« Lad  dette  Vidnesbyrd  komme  paa  hvad  Maade  det 
vil,  det  har  en  frelsende  Indflydelse  paa  Mennesket,  og  del 
er  den   Slags  Vidnesbyrd,   som   fylder  dette  Folks  Hjerter, 
og  som  deres  Liv  og  Levned  er  et  Udtryk  for.  Jesus  kom 
med    sit  Vidnesbyrd,   og   Folket   blev    forbauset   over   hans 
Lærdomme,   ikke  fordi   han  bragte  dem   noget,   som  i   alle 
Enkeltheder   var   nyt;    thi    han    brugte    deres    Skrifter,    be- 
nyttede deres  Ordsprog  og  henviste  til  Ting,  som  de  godl 

kendte;  men  han  gav  alt  dette  en  ny  Forklaring,  en  ny 
Mening,  og  de  sagde:  »Han  taler  som  En,  der  havde  Myn- 
dighed, og  ikke  som  de  skriftkloge.«  Hans  Pra-diken  var 
ikke  en  kunstfærdig  Sammenstilling  af  Skriftsteder.  Han 
hyggede  ikke  sine  Lærdomme  paa  det,  Profeterne  før  ham 
havde  sagt,  selv  om  han  henviste  til  mange  al  deres  in- 
spirerede Udtalelser ;  men  han  talte  ud  af  den  Kundskah. 
som  han  selv  havde,  og  med  den  Myndighed,  som  han  var 
i  Besiddelse  af.  Derved  kom  han  til  at  indtage  en  Samstil- 
ling blandt  Datidens  Lærere  og  blev  Genstand  for  Folkets 
Opmærsomhed.  Én  Ældste  blandt  de  Sidste  Dages  Hel- 
lige har  et  lignende  Vidnesbyrd.  Han  staar  frem  i  Ydmyg- 
hed. Han  er  maaske  ikke  veltalende  eller  lærd  efter  Ver- 
dens Begreber  om  Lærdom;  men  uvidende  er  han  ikke, 
naar  han  kan  staa  frem  og  sige:  »Jeg  veed,  at  dette  Evan- 
gelium er  Sandhed.«  Vi  betragter  de  gamle  Skrifter  med 
Ærefrygt.  Vi  tror,  at  de  er  nødvendige  for  Guds  Riges  Op- 
byggelse i  vore  Dage;  men  vi  faar  ikke  vor  Myndighed  fra 
dem,  og  vi  er  ikke  henviste  til  dem  alene  for  at  forstaa 
Guds  Hensigter. 

Vi  tror  ikke,  at  det  er  det  ene  rette  udelukkende  at  leve 
i  Fortiden.  Vi  tror  paa  en  tidssvarende  Lære,  en  tidssva- 
rende Kirke  og  en  tidssvarende  Religion,  som  stadig  bliver 
beriget  med  ny  Aabenbaring,  en  Kirke,  som  modtager 
Guds  Meddelelser  og  Befalinger  vedrørende  dens  Anlig- 
gender i  vore  Dage.  Da  den  Erklæring  blev  givet,  at  Gud 
paany  vilde  aabenbare  sig  i  vore  Dage,  blev  der  røre  i 
Kirkesamfundenes  Rækker.  Den  Gang,  da  denne  Kirke 
blev  organiseret  i  Begyndelsen  af  det  19.  Aarhundrede, 
fandtes  der  ikke  en  Kirke  paa  Jorden,  som  bar  Kristi 
Navn.  Der  var  en  stor  Mængde  Kirker  opførte  og  organi- 
serede, som  bleve  opkaldte  efter  Peter,  Paulus,  Moses  og 
Elias,  andre,  som  fik  Navn  efter  deres  Gudstjenestes  Ejen- 
dommeligheder, saasom  Presbyterian,  Congregational, 
Episkopal,  og  atter  andre,  som  bleve  opkaldte  efter  deres 
Grundlæggere,  som  for  Eksempel  den  Lutherske  Kirke. 
Men  da  det  rygtedes,  at  der  nu  var  en  Kirke  paa  Jor- 
den, som  blev  kaldt  for  Jesu  Kristi  Kirke,  begyndte  Teo- 
logerne og  Religionsfilosoferne  at  ryste  og  bæve.  De  bleve 
grebne  af  Bestyrtelse,  da  denne  Fane  blev  rejst;  og  dog, 
hvilket  andet  Navn  vilde  være  mere  passende?  Denne  Kir- 
kes Trosbekendelse  er  udtalt  i  dens  Navn.  Det  er  ikke 
Joseph  Smiths  Kirke,  heller  ikke  Brigham  Youngs  eller  no- 
gen anden  Mands  eller  Samling  af  Mænds.  Det  er  ikke 
Mormonkirken«,  uagtet  vi  ikke  har  noget  imod  dette 
Navn,  som  man  har  givet  os  som  et  Øgenavn.  Det  er  ikke 
Mormons  Kirke;  det  er  Jesu  Kristi  Kirke.  Hvis  dette  Navn, 

Jesu  Kristi  Kirke,  bliver  baaret  med  Rette,  er  det  i  sig 
selv  en  tilstrækkelig  Forklaring  paa  den  vidunderlige  Vækst 
og  Fremgang,  som  denne  Kirke  har  haft;  hvis  derimod 
Navnet  er  taget  med  Urette,  da  er  det  den  største  Guds- 
bespottelse, som  Verden  nogensinde  har  kendt.  Det  Navn, 
som  denne  Kirke  bærer,  er  den  største  Udfordring,  som 
kan  gives  Verden.  Jeg  bevidner  for  eder,  at  dette  er  Jesu 
Kristi  Kirke;  at  Kristi  Magt  og  Myndighed  er  i  Kirken, 
den  samme  Kristus,  der  levede  som  et  Menneske  og  døde 
som  en  Gud,  den  samme,  som  opstod,  og  som  kom  ud  af 
Graven  med  det  samme  Legeme,  der  blev  taget  ned  af  Kor- 
set og  lagt  i  Graven;  at  han  i  denne  Tid  og  Slægt  paany 
har  talt  til  Verden,  hvad  han  forudsagde,  at  han  vilde;  at 
han  igen  har  oprettet  sit  frelsende  Evangelium  blandt 
Menneskene  og  aabnet  Vejen,  paa  hvilken  Menneskene 
kunne  blive  frelste. 

Er  det  ikke  mærkeligt,  at  nogle  i  deres  Uvidenhed  kun- 
ne sige,  at  Mormonkirken  ikke  er  en  kristen  Kirke?  Ikke 
kristen,  naar  den  med  Rette  bærer  Kristi  Navn,  Kristus, 
som  er  Kristendommens  Ophav?  Ikke  kristen,  naar  dens 
store  Mission  er  at  forberede  Jorden  for  den  kommende 
Konge,  vor  Herre  Jesus  Kristus?  Ikke  kristen,  naar  den 
viser  Verden  et  Eksempel  paa  Selvopofrelse  for  Kristi  Sag, 
som  Verden  aldrig  før  har  kendt?  Jesu  Kristi  Kirke  af 
Sidste  Dages  Hellige  prædiker  de  samme  Lærdomme,  som 
blev  forkyndt  i  gamle  Dage,  og  den  kommer  med  det  sam- 
me Raab:  Omvender  eder,  omvender  eder;  thi  Himmeriges 
Rige  er  nær!  Vi  siger,  at  Kristus  vil  komme  tilbage  til 
Jorden  og  personlig  regere  over  den,  at  det  er  hans  Ret  at 
regere,  og  at  Kirken  forbereder  hans  Komme.  De  Vidnes- 
byrd, som  vi  har  lyttet  til  her,  og  de  Vidnesbyrd,  som  vi 
høre  fra  Tid  til  anden  i  de  forskellige  Stave  og  Warder, 
har  alle  den  samme  Klang,  den  samme  Sandhed  at  bevidne, 
at  dette  er  Jesu  Kristi  Evangelium,  at  Gud  har  kaldet  den 
Mand,  som  var  Redskabet  i  Guds  Haand  til  at  oprette  Kir- 
ken paa  Jorden  i  denne  Tidernes  Fylde,  Begyndelsen  af 
den  sidste  Akt  af  Herrens  store  Skuespil.  Vi  burde  være 
inderlig  taknemlige  over,  at  vi  har  erhvervet  os  Medlems- 
skab i  denne  Kirke  og  kunne  tage  Del  i  dette  store  Arbej- 
de. Jeg  er  taknemlig  for  dette,  og  fordi  jeg  har  faaet  Lej- 
lighed til  at  bære  mit  Vidnesbyrd  til  eder  i  Dag,  som  en  af 
dem,  der  er  blevne  kaldede  til  at  være  Jesu  Kristi  særlige 
Vidner  i  Verden  i  vor  Tid.  Vor  Herre  Jesus  Kristus  lever 
og  vil  komme  igen,  saaledes,  som  det  er  blevet  forudsagt, 
for  at  indtage  sin  Plads  paa  Jorden  og  iblandt  sit  Folk. 
At  hans  Aand  altid  maa  være  med  os  og  vejlede  os  gen- 
nem   alle   Livets   Omstændigheder   og   gøre   os   værdige   til 

del    Navn,  vi   It.ric,  og  dm   Ophøjelse,  som   er  «s  lovet,  er 
min  liøii  i  Jesu  Navn.  Amen! 


{Redaktionelt. 

Hvad  den  Kristne  Kirke  har  glemt. 

Det,  som  Jesus  af  Nazareth  søgte  at  indprente  sine  Til- 
hørere, nemlig,  ikke  alene  al  vare  Ordets  Hørere,  men  dets 
(iørerc  synes  at  være  det,  som  den  kristne  Kirke  har  glemt, 
hvilket  igen  har  resulteret  i  at  saa  mange  har  ophørt  og- 
saa  med  at  være  Ordets  Hørere,  og  har  tørt  Kirken  ind  i 
de  sørgelige  Omstændigheder,  som  den  etter  mange  al'  dens 
egne  Lederes  Udtalelser  befinder  sig  i. 

I  Politiken  for  Kl  Fehruar  1937'  fandtes  nogle  Udtalel- 
ser al  den  unge  kendte  Prøst,  Pastor  Paul  Olesen  Ira 
Sønder  Omme.  Jeg  skal  ikke  gengive  andet  end  den  lille 
Opsummering,  hvormed  han  slutter  sine  Bemærkninger: 
»Kirken  har  intet  at  sige  Tiden,  den  er  ikke  Længer  den 
laste  Klippe  i  Tidens  Brænding.  Den  bare  er  der  og  snak- 
ker med,  men  man  hører  ikke  efter  den.  Kirken  har  i 
Dag  kun  to  Muligheder.  Bekendelse  til  nye  Moder  eller 
Reformation.  De  to  halvtredje  kirkelige  Betninger,  vi  har 
her  hjemme  har  for  lamge  siden  udspillet  deres  Bolle. 

Det  er  ikke  alene  i  Danmark,  det  ser  saaledes  ud.  I  Ber- 
lingske Tidende  for  27.  Oktober  1935  skriver  Pastor  Axel 
Malmquist,  Københavns  Domkirke,  under  Overskriften, 
»Verdenssituationens  Kald  og  Kristi  Kirke«,  følgende:  Paa 
det  internationale  Missionsraads  Møde,  holdt  fra  27.  Sept. 
til  5.  Oktober  1935  i  East  Nordfield,  New  England,  F.S.A., 
udtaler  Dr.  Julius  Bitcher,  den  tyske  Missionshistoriker: 
»Vi  lever  i  en  Ebbetid  for  Troslivet,  det  gælder  Busland, 
Tyskland,  den  hele  Verden.  -  Vi  trænger  til  fælles  Front 
fra  den  kristne  Kirkes  Side  imod  Massebevægelsen  i  anti- 
kristelig Betning. 

Det  er  heller  ikke  nogen  ganske  ny  Opdagelse,  thi  alle- 
rede for  ca.  12  Aar  siden  kom  der  fra  el  stort  Kirkesta'v- 
ne.  som  afholdtes  i  de  Forenede  Stater,  hvori  i  hvert  Fald 
de  fleste  af  de  førende  kristne  Kirker  i  Amerika  var  re- 
præsenteret, den  forbausende  Meddelelse,  som  fandtes 
trykt  med  fede  Typer  i  de  fleste  af  Landets  Blade  og  Tids- 
skrifter: »Kirken  har  ingen  Budskab  til  en  døende  Ver- 
den.« 

Medens  kirkelige  Ledere  kommer  frem  med  deres  Fallit- 
erklæringer udpeger  pensioneret  Lærer  I.  P.  Thygesen, 
Lyngby,  en  af  de  store  Aarsager,  hvorfor  Kirken  befinder 

sig  i  en  saa  sørgelig  Forfatning.  Han  skriver  i  Ekstrabladet 
for  29.  Maj  1936  under  Overskriften:  »Hvorfor  staar  Kir- 
kerne i  Storkøbenhavn  tomme?« 

Det,  det  kommer  an  paa  lader  man  ligge,  »Hvis  Folk  fik 
at  vide,  at  Jesus  stiller  meget  store  Krav  til  vor  himmelske 
Faders  sande  Børn,  da  vilde  de  stræbe  at  opfylde  dem,  og 
da  fik  de  Tiden  saa  optaget,  at  den  ikke  blev  misbrugt,  og 
da  vil  Folk  fylde  Kirkerne,  naar  de  vidste,  at  hver  Gang 
Ordet  høres,  blev  de  stillet  over  for  nye  Opgaver,  som  det 
er  en  Fryd  at  løse.  Grundtvigianerne  bevæger  sig  stadig  i 
et  lille  Hjørne  af  Kristi  Rige,  Missionsfolkene  i  et  andet, 
men  det,  det  virkelig  kommer  an  paa  lader  man  ligge.« 

.la,  det  er  jo  netop  det,  der  danner  Grundlaget  for  den 
fænomenale  Fremgang,  som  Jesu  Kristi  Kirke  af  Sidste 
Dages  Hellige  »Mormonkirken«  har  gjort  i  de  106  Aar, 
som  Kirken  har  vaTet  organiseret.  Den  klare  og  fulde 
Forstaaelse  af  de  store  Krav  som  Jesus  stiller  til  dem,  der 
vil  kaldes  hans  Disciple  eller  hans  Kirke.  De  mange  mæg- 
tige Opgaver,  som  vi  stadig  er  stillet  Ansigt  til  Ansigt  med, 
baade  i  kollektiv  Henseende,  som  en  Kirke  og  individuelt 
som  Medlemmer  deraf.  Det  er  Opgaver,  som  Udvandringen 
fra  Nauvoo  til  Salt  Sø  Dalen,  Nybyggerlivet  derude,  fuldt 
af  Savn  og  Selvfornægtelse  og  omgivet  af  Farer,  det  haarde 
Slid  ved  Anlæggelsen  af  de  første  Markvandingsanlæg,  der 
i  Aarenes  Løb  bogstaveligt  forvandlede  Ørkenen  til  en 
Rosengaard,  der  har  skabt  et  Folk  sundt  og  stærkt  baade 
i  legemlig  og  aandelig  Henseende  og  med  en  urokkelig 
Tro  paa  Gud  grundfæstet  i  deres  Hjerter.  Det  er  Opgaver, 
som  denne  at  prædike  Evangeliet  til  alle  Slægter,  Stam- 
mer, Tungemaal  og  Folk,  som  Kirken  gennem  sit  store 
Missionssystein  har  forsøgt  at  løse,  der  giver  aandelig  Liv 
og  Vækst.  Man  har  en  nogenlunde  Oversigt  over  de  Ti- 
tusinder af  Missionærer,  som  i  Aarenes  Løb  har  været  ude 
i  de  forskellige  Missionsmarker  i  Verden,  og  man  kan  an- 
stille Beregninger  over,  hvor  mange  Millioner  af  Dollars, 
der  er  ofret  i  Tid  og  Penge  paa  dette  Arbejde;  men  de 
Ofre,  der  er  bragt  i  Taarer  og  ængstelige  Timer  af  Familie- 
fædre, som  har  været  borte  fra  deres  Hjem  og  deres  kære 
og  af  de  kære  derhjemme  for  dem,  der  har  været  ude, 
hvor  Troen  og  Tilliden  til  Gud  var  deres  eneste  Trøst,  er 
der  ingen  Mennesker,  der  formaar  at  maale  eller  beregne. 
Men  det  ligger  endnu  langt  længere  uden  for  menneske- 
lige Evner  at  danne  sig  nogen  bestemt  Forestilling  om 
den  aandelige  Styrke  og  Udvikling,  der  er  blevet  dem  til 
Del  som  med  villige  Hænder  har  baaret  disse  Ofre  frem, 
eller  at   gøre  sig  noget  Begreb  om   de  Velsignelser  de  der- 

ved  har  bragt   til  deres  Medmennesker,  og  den  gensidige 
Lykke  og  Glæde,  der  er  blevet  begge  Parters  Lod. 

Det  er  Opaver,  som  den  Kirken  har  sat  sig,  ved  gennem 
sin  store  >  Sikkerhedsplan«  at  skalte  a-rligt  Arbejde  til 
de  Arbjedslose  og  hjælpe  dem,  der  er  blevet  stedt  i  Nød 
gennem  de  sidste  Aars  vanskelige  økonomiske  Forhold. 
Ft  Foretagende,  som  er  blevet  prist  i  Blade  og  Tidsskrifter 
oyeralt  i  Amerika  og  langt  uden  for  Amerikas  Grænser. 
Man  heste  saaledes  før  en  kort  Tid  siden  i  »San  Francisco 
Chronicle««,  »Hvis  alle  Kirker  i  Amerika  vilde  følge  i  Mor- 
monkirkens  Fodspor,  vilde  der  ingen  Nød  være  i  Landet.« 
Del  er  Opgaver  som  denne,  der  ved  den  Opofrelse,  der 
kræves,  fostrer  Broderskabets  rette  Aand.  »Hvad  som  helst 
1  ville,  at  Menneskene  skulde  gøre  mod  eder,  det  gøre  I 
ogsaa  imod  dem.« 

Og  sidst,  men  ikke  mindst,  hver  Gang  Ordet  høres  i 
Mormonkirken  stilles  der  Opgaver  til  enhver  af  dens  Med- 
lemmer at  løse  i  Form  af  Selvovervindelse,  at  overkomme 
Kødets  Svagheder  og  Tilbøjeligheder,  at  Aandens  Herre- 
dømme over  Legemet  maa  vokse  sig  stærkere  og  sikrere 
Hag  for  Dag.  Ja  i  Sandhed,  det  er  Opgavernes  Løsning, 
der  giver  os.  Guds  Børn,  Lejlighed  til  den  Udvikling  som 
vor  himmelske  Fader  har  planlagt  for  os. 

Hans  SMikkelsen. 

De  to  følgende  Indlæg  „Lad  dit  Lys  i  Verden  skinne"  og  „Hilsen  fra 
Aarhus"  var  indsendt  for  den  Kvindelige  Hjælpeforenings  Fødselsdag 
17.  Marts,  men  kunde  paa  Grund  af  Pladsmangel  ikke  optages  i  sidste 
Nummer  af  Stjernen.  H.  M. 

„Lad  dit  Lys  i  Verden  skinne''. 


Disse  Ord  er  engang  givet  til  alle  Guds  Børn  af  Mesteren 
selv'.  Det  er  kun  faa  Ord;  men  Ord  af  en  meget  stor  Be- 
tydning, især  for  de,  der  har  gjort  Pagt  med  vor  himmel- 
ske Fader  og  paataget  sig  det  Ansvar  at  være  »Jordens 
Salt«. 

I  Anledning  af  den  kvindelige  Hjælperforenings  Fød- 
selsdag, vil  jeg  prøve  at  fremhæve  den  store  Betydning, 
som  denne  Organisation  har,  for  at  hjælpe  os  til  mere 
fuldkomment  at  kunde  leve  vort  Liv,  som  Frelseren  ønsker 
det.  Der  har  engang  været  sagt  »Som  Kvinden  er,  saa  er 
Nationen«,  naar  dette  er  Tilfældet,  vil  man  forstaa  det 
store  Ansvar,  som  paahviler  Kvinden,  og  der  kan  samti- 
digt tilføjes  her,  at  o.m  Verden  nogensinde  har  trængt  til 
jjode  Kvinder,  saa  er  det  i  Dag. 

Men  hvordan  skal  man  kunde  faa  den  rette  Vejledning 
om  ikke  der  er  noget  Sted,  hvor  man  kan  lære. 

Da  vor  himmelske  Fader  atter  sendte  sit  Riges  Evange- 
lium til  Jorden,  blev  en  saadan  Organisation  ogsaa  et  Led 
i  dette  store  og  herlige  Værk.  En  Organisation,  hvis  Hoved- 
formaal  er  at  uddanne  Kvinden  til  hendes  store  Mission, 
til  at  opelske  Næstekærlighed,  til  at  hjælpe  de  fattige  og 
gøre  godt  mod  alle.  Den  vise  Kong  Salomon  sagde:  »Skøn- 
hed er  Forfængelighed,  Yndighed  er  Bedrag;  men  den 
Kvinde,  der  frygter  Gud,  hun  skal  roses.«  At  tjene  Herren 
skulde  være  vor  Lyst.  At  sprede  Lykke  og  Glæde  til  vore 
Medmennesker,  altid  at  være  venlig  og  imødekommende 
overfor  alle,  ligemeget  enten  det  er  fattig  eller  rig,  altid 
at  respektere  andre  Mennesker,  især  de,  der  er  over  os. 
Aldrig  at  tage  Del  i  Sladder  eller  tale  ondt  om  sin  Næste; 
men  altid  prøve  at  fremelske  det  smukkeste  ved  alt  og 
alle.  Virkelig  prøve  at  leve  for  andre,  ved  at  være  opofrende 
og  sætte  sig  selv  og  sine  egne  Fordele  til  Side.  De  største 
Idealer  af  Kvinder,  der  har  levet,  har  været  de,  der  har 
sat  deres  egne  Behageligheder  til  Side  for  at  ofre  sig  for 
en  Sag.  Det  samme  er  Tilfældet  med  en  Moder,  hun  maa 
ofre  sig  for  Hjemmet;  men  om  hun  tilhører  den  kvinde- 
lige Hjælperforening,  vil  hun  mere  fuldkomment  forstaa 
hendes  store  Mission,  at  opdrage  hendes  Familie  paa  den 
rigtige  Maade,  saa  hendes  Børn  kan  være  med  til  at  skabe 
en  bedre  Nation,  og  være  skikket  til  at  gaa  ud  i  Verden. 
Med  den  gode  Forstaaelse,  som  Hjemmet  har  givet  dem, 
vil  de  bedre  være  i  Stand  til  at  modstaa  de  Fristelser,  som 
de  møder  ude  i  Livet,  og  de  vil  have  en  sund  Dømmekraft 
til  at  vælge  Venner  og  Omgangskreds.  De  vil  altid  være  i 
Stand  til  at  bringe  god  Indflydelse  omkring  sig,  hvor  de 
saa  end  færdes.  For  den  unge  Pige  er  den  kvindelige  Hjæl- 
peforening ogsaa  af  stor  Værdi.  Den  er  en  Vejleder  til 
hende  for  den  Plads  hun  en  Dag  skal  indtage.  En  Hjælp 
til  at  lære  og  paaskønne  alle  de  smukke  og  vidunderlige 
Ting,  som  Herren  daglig  skænker  sine  Børn.  Saa  derfor 
er  den  kvindelige  Hjælperforening  af  meget  stor  Betyd- 
ning og  Hjælp  for  enhver  Kvinde,  som  ønsker  at  tjene 
Herren  og  prøve  at  leve  nærmere  til  disse  Ord,  som  Frel- 
seren gav: 

»Lad  dit  Lys  i  Verden  skinne.« 

Str.  Selma  Pedersen 

Esbjerg  Gren. 

Hilsen  fra  Aarhus. 


Jeg  ved  paa  hvem,  jeg  bygget, 

jeg  ved,  hvad  fast  hestaar, 

naar   denne   Verdens   Skygger 

som  Høg  og  Støv  forgear. 
Saaledes  lyder  en  af  vore  dejlige  Zions  Sange,  og  sande- 
lig et  last  Vidnesbyrd  om  det  Evangelium,  vi  som  Med- 
lemmer af  Jesu  Kristi  Kirke  al  de  Sidste  Dages  Hellige, 
er  blevet  meddelagtig  i.  Sandhedens  Evangelium,  den 
Klippe,  hvorpaa  jeg  hygger,  og  som  altid  vil  hestaa,  naar 
denne  Verdens  Skygger,  som  Røg  og  Støv  l'orgaar.  Kristus 
forklarede  engang  sine  Tilhørere  i  Lignelsen  om  den 
barmhjertige  Samaritan,  Betydningen  af  det  som  vi  skulle 
være,  og  det  som  vi  skulle  gøre,  pegende  paa  det  Hud  i 
Loven,  som  siger:  Du  skal  elske  din  Næste  som  dig  selv. 
Og  der  var  en  Mand,  som  var  faldet  iblandt  Høvere. 
Skarpt  og  klar  tegner  Kristus  disse  Personer,  som  gik  den 
saarede  Mand  forbi,  Mænd,  som  var  ansete,  blandt  Jøderne. 
Mænd,  som  gjorde  Krav  paa  at  kaldes  Guds  Tjenere. 

Og  der  kom  en  Samaritan  forbi  (Historien  fortæller  os. 
at  Indbyggerne  fra  Samaria  var  ikke  vellidte  af  Jøderne 
og  ansaas  for  ikke  at  være  gode  Folk),  han  saa  den  saarede, 
steg  ned  af  sit  Æsel,  badede  hans  Saar,  bragte  ham  til  el 
Herberg,  betalte  for  hans  Pleje  og  drog  videre.  I  denne 
Lignelse  og  i  mange  andre,  viser  Frelseren  tydelig  og  klart 
Kernen  i  Evangeliet,  Kærligheden,  Drivfjederen  i  denne 
store  vidunderlige  Plan.  Kærligheden  har  Bud  til  os  alle, 
og  nu  mere  end  nogensinde  før,  hvor  alle  Nationer  trænger 
til  Kærlighed  og  Fred.  Kirkens  Ledere  vidste,  hvad  de 
gjorde,  da  de  i  forrige  Tider  indstiftede  de  kvindelige  Hjæl- 
peorganisationer, som  nu  i  mange  Aar  har  gaaet  sin 
Sejersgang  over  den  ganske  Verden.  Denne  Organisation, 
som  har  gjort  et  enormt  Kærligheds-  og  Barmhjertigheds-^ 
arbejde  i  Kirkens  Tjeneste  baade  i  og  uden  for  Kirken. 
Passet  og  plejet  de  syge,  hjulpet  de  fattige  og  udført  Helte- 
gerninger i  Ka^rlighedens  Tjeneste. 

Søstre,  lad  os  alle,  baade  unge  og  ældre,  fortsjette  og 
gøre  dette  vidunderlige  Arbejde  mere  omfangsrigt  og  mere 
udbredt  endnu,  vi  Kvinder  maa  og  skal  være  de  førende 
i  Kærlighedens  store  Arbejde,  og  gine  vort  til  at  være  Ba- 
nebrydere for  Freden  blandt  Nationerne.  Kristus  viste  os 
Vejen,  lad  os  følge  den,  fremad  og  opad. 

Kærlighed   er  Lysets   Kilde. 

Kærlighed  er  Livets  Hod  ! 

Derfor  er  Guds  Raad  saa  milde, 
derfor  er  Guds  Aand  saa  god. 
Kære  Søstre ! 

Frederikke  Schov 

Aarhus 

Ungdomsstævnet  i  Odense. 

Lige  som  Manuskriptet  til  denne  Udgave  skal  til  Bog- 
trykkeren, bliver  vi  præsenteret  for  et  Eksemplar  af  Pro- 
grammet til  Ungdomsstæynét  i  Odense,  og  uden  Overdri- 
velse kan  vi  roligt  sige,  at  det  er  storslaaet. 

Naar  man  tænker  tilbage  paa  de  tidligere  Stævneprb- 
grammer  paa  4  Sider  og  ser  det  16  Sider  indholdsrige  Pro- 
gram, kan  man  ikke  andet  end  glæde  sig  over  den  store 
Fremgang,  der  har  været  paa  dette  Omraade. 

Programmets  Indhold  er  ypperligt  tilrettelagt  af  Hoved- 
bestyrelserne, 

Man  bliver  bekendt  med  de  Mænd  og  Kvinder,  som  har 
ledet  og  leder  Ungdomsarbejdet,  og  cl  interessant  Skema 
giver  Læserne  et  Indblik  i  Konkurrencearbe.jdets  Udvik- 
ling for  de  enkelte  Grene.  En  Tale  givet  af  afd.  Præsident 
Joseph  F.  Smith  om  »Betydningen  af  Ungdomsarbejdet« 
er  specielt  oversat  til  Programmet.  -  For  at  alle  Sta'vne- 
deltagerne  kan  danne  sig  et  Begreb  om,  hvilke  Regler,  der 
vejleder  Dommerne  i  Konkurrencerne  ved  Stævnet,  er 
disse    at    finde    i    dette    Program.  En    speciel    Sang    lil 

dette  Stævne  over  vort  Valgsprog  er  skrevet  af  Missionær 
Hans  Mikkelsen.  Det  vil  uden  al  Tvivl  glæde  alle  Medlem- 
mer af  Ungdomsforeningerne  i  delte  Program  at  finde 
alle  de  Valgsprog,  som  siden  1914  har  været  benyttet.  Me- 
dens alle  andre  Missioner  har  vårret  ude  af  Stand  lil  al 
faa  den  berømte  Ungdomssang  »Carry  on«  (og  desuden 
Præs.  Lymans  Yndlingssang)  oversat  saaledes,  at  den  har 
ualmindelig  stor  Lighed  med  den  engelske  Tekst.  Denne 
Sang  ventes  der  meget  af,  naar  de  forenede  Sangkor  ved 
Aftenmødet  indleder  med  denne. 

Det  er  vel  næppe  nødvendigt  at  omtale  Programmels 
sidste  Side,  for  naar  disse  Linier  læses  er  de  fleste  vel 
bekendt  med  denne  Side,  da  den  fortæller,  hvorledes  de 
rare  Gevinster  kan  vindes. 

Alene  Artiklerne  i  Programmet  er  dets  Pris  (1  Kr.) 
værd,  og  for  Medlemmer,  som  ikke  rejser  til  Stævnet  kan 
det  ogsaa  købes. 

Det  bør  ikke  her  forglemmes  at  omtale  det  smukke  Om- 
slag, hvis  Forside  velvilligst  er  tegnet  af  Ældste  Richard 
Gregersen. 

Nyheder  af  Interesse. 

Præsident  Heber  ./.  Grant  af  Jesu  Kristi  Kirke  af  sidste 
Dages  Hellige  agter  at  besøge  Europa  i  Sommer.  Har\  ud- 
talte ved  en  Stavskonference,  som  afholdtes  for  nylig  i 
Pasadena  Stav,  Kalifornien,  at  det  var  hans  Hensigt  al 
besøge  England  i  Juli  Maaned  i  Anledning  af  100  Aars 
Dagen  Tor  Evangeliets  Indførelse  i  England.  Kommer  Præ- 
sident Grant  til  England,  vil  han  uden  Tvivl  ogsaa  besøge 
Danmark. 

Sutten  nye  Kirkebygninger  vil  i  den  nærmeste  Fremtid 
blive  opført  af  de  Sidste  Dages  Hellige  i  det  sydlige  Kali- 
fornien. Iblandt  dem  el  Stavstabernakel  og  Ward  Mødehus 
i  eet  og  et  andel  Stavseentrum.  Disse  Bygninger  varierer  i 
Størrelse  og  vil   koste  fra  85.000   Kr.  til  225.000   Kr.  hver. 

Religionsundervisning  gives  atter  i  Aar  af  Mormonerne 
ved  Universitetet  i  sydlige  Kalifornien  (University  of 
Southern  California).  Skolen  har  over  10.000  Studenter. 
Ældste  Byron  Done  vil  afløse  Apostel  John  A.  Widtsoe, 
som  i  Fjor  begyndte  Religionsundervisningen  der,  efter 
Indbydelse  af  Universitetets  Bestyresle. 

Tempelpladsen  i  Nauvo  er  for  nylig  blevet  købt  af  Kir- 
ken. Hjørnestenen  til  Nauvoo  Tempel  blev  nedlagt  den  6. 
April  1841  og  Bygningens  Opførelse  foregik  under  Joseph 
Smiths  Ledelse  indtil  hans  Martyrdom  i  Cartage  Fængsel 
i  1844.  Præsident  Brigham Young  lagde  Kapstenen  i  Maj 
1845.  En  ganske  kort  Tid  derefter  inaatte  de  Hellige  for- 
lade deres  Hjem  i  Nauvoo  og  paabegyndte  den  store  Ud- 
vandring til  Utah.  Templet  faldt  i  Hænderne  paa  en  fjendt- 
lig Pøbelhob,  som  brændte  Bygningen.  Senere  blæste  de 
forkullede  Mure  om  i  en  Tornado.  Paa  Tempelpladsen 
findes  endnu  den  Brønd,  hvorfra  der  blev  trukket  Vand  til 
Døbefonten  i  Templet. 

Rudger  Clawson.  Den  12.  Marts  dette  Aar  fejrede  Æld- 
ste Rudger  Clawson,  Præsident  for  de  tolv  Apostles  Raad 
sin  80  Aars  Fødselsdag.  Præsident  Clawson  har  hele  sit 
Liv  staaet  som  en  frygtløs  Forkæmper  for  Herrens  Sag. 
Da  han  som  en  ganske  ung  Mand  var  paa  Mission  i  Syd- 
staterne blev  han  og  hans  Kammerat  overfaldet  af  en  Pø- 
belhob, hans  Kammerat  blev  skudt  ned,  og  da  Ældste 
Clawson  stod  ved  sin  Kammerats  Lig  og  saa  et  Dusin  Ge- 
vær rettede  imod  sig,  raabte  han  til  dem:  »Skyd!«  Maaske 
var  det  Guds  Magt,  som  ikke  vilde  tillade  det  eller  Claw- 
sons  uforfærdede  Optræden,  der  gjorde  det;  der  var  ingen, 
der  skød  paa  ham. 

AALBORG.  Søndag  den  14.  Februar  1937  blev  Aalborg 
Gren  omorganiseret.  Alle  Grenens  Funktionærer  blev  hæder- 
lig afløst  fra  deres  respektive  Stillinger  og  det  følgende 
Personel  indsat: 

Missionær  Wm.  K.  Soelberg,  Forstander  for  Aalborg  Gren 
med  Henry  Løjborg  som  første  Raadgiver  og  Henry  Lar- 
sen anden  Raadgiver;  Henry  Løjborg,  Dirigent  for  Sang- 
koret; Elizabeth  Nielsen  Organist;  Edith  Løjborg  assiste- 
rende Organist. 

Præsident  for  Søndagsskolen,  Missionær  Lewis  A.  We- 
slenskov,  første  Raadgiver  Arthur  Nielsen,  anden  Raad- 
giver Børge  Klitgaard,  Sekretær  Witta  Wagner,  Sangleder 
Andrea  Fristrup,  Organist  Elizabeth  Nielsen. 

Prøsidentinde  for  den  Kvindelige  Hjælpeforening  Mar- 
grethe Sørensen,  første  Raadgiver  Thora  Sandberg,  anden 
Raadgiver  Agnes  Gerlach,  Sekretær  Karen  Jørgensen, 
Kasserer  Christine  Christensen,  Organist  Anna  Christen- 
sen. 

Præsident  for  de  Unge  Mænds  G  U.  F.  Valdemar  Ger- 
lach, første  Raadgiver  Ingemann  Bendtsen,  anden  Raad- 
giver Alvin  Olsen,  Sekretær  Arhur  Nielsen. 

Præsidentinde  for  de  Unge  Kvinders  G.  U.  F.  Elizabeth 
Nielsen,  første  Raadgiver  Edith  Petersen,  anden  Raadgiver 
Witta  Wagner,  Sekreta^r  Esther  Damsgaard. 

Præsidentinde  for  Primaryforeningen,  Anna  Christen, 
sen,  første  Raadgiver  Gerda  Petersen,  anden  Raadgiver 
Ella  Ulstrup,  Sekretær  Gerda  Nielsen. 

Præsident  for  den  Genealogiske  Forening,  Valdemar 
Gerlach,  første  Raadgiver  Christian  Tranholm,  anden 
Raadgiver  Børge  Klitgaard,  Sekreta^r  Lisy  Tranholm. 

Fredag  Aften  den  26.  Febr.  gav  Sankoret  i  Aalborg  en 
meget  vellykket  Koncert  og  Missionær  Lewis  A.  Westen- 
skov  holdt  et  udmærket  tilrettelagt  Foredrag  over  Emnet 
»Var  Kolumbus  den  førse,  der  opdagede  Amerika?«  Med 
Foredraget  fremvistes  en  Række  Lysbilleder  af  Ruiner  og 
tidgravninger  i  Syd- Amerika.  Underholdningen  overvære- 
des af  98  fremmede  foruden  Medlemmer. 

Tirsdag  d.  2.  Marts  afholdtes  et  Funktionærmøde,  hvor- 
til alle  Grenens  Funktionærer  var  indbudt  og  70  pCt.  af 
dem  til  Stede. 

Mødet  var  arrangeret  for  at  skabe  bedre  Samarbejde 
mellem  de  forskellige  Organisationer.  Distriktspræsident 
W.  K.  Soelberg  talte  først  til  de  forsamlede,  hvorefter  Or- 
det blev  givet  i  fri  Diskussion  af  de  forskellige  Problemer 

og  Spørgsmaal  angaaende  Organisationernes  Arbejde.  For- 
friskninger blev  serveret  og  cl  lille  Program  af  Sange  og 
humoristisk  Skæmt  blev  udført.  At  alle  var  glade  for  Mødet 
bevistes  tydeligt  of  den  store  Interesse,  som  Mev  ud- 
vist i  Diskussionen,  og  de  mange  kraftige  Henstillinger  li  I 
Greflsforstanderskabet  om  liere  af  i\cn  Slags  Møder,  med 
ikke  for  langt  Mellemrum. 

Sardus  Sørensen 
SILKEBORG;  Fem  af  Missionærerne  i  Aarhus  Distrikt 
Thomas  C.  Sørensen,  Boyd  T.  Karren,  P.  Woodrow  Niel- 
sen, Ver  Don  Carpenter  og  Gordon  P.  Andersen  spillede 
fornylig  Kurvebold  med  Forretningsmændenes  Boldklub  i 
Herning.  Missionærerne  vandt  Spillet. 

AARHUS:  I  Aarhus  Gren  afholdtes  (\cn  2B.  Febr.  en  fest- 
lig Sammenkomst,  som  indlededes  med  en  Middag  for  de 
ældre  Søskende.  Middagen,  som  bestod  af  Suppe,  Steg  og 
Dessert,  var  arrangeret  af  den  Kvindelige  Hjælpeforening. 
Der  raadede  en  udmærket  Stemning  blandt  de  ea.  45  Del- 
tagere. Om  Aftenen  var  de  unge  Mænds  og  Kvinders  For- 
eninger Værter.  Der  dansedes  til  gammeldags  Dansemusik, 
og  ved  Chokoladebordet  blev  der  givet  nogle  Sangnumre. 
Der  var  ea.  125  Deltagere  og  alle  var  enige  om  al  have 
tilbragt  en   ualmindelig   fornøjelig   Aften. 


Forflyttelser. 


Ældste  Edwin  Joseph  .lensen  er  forflyttet  fra  Køben- 
havn til  Haderslev  og  Ældste  Lorenz  Nelson  Clark  fra 
Haderslev  til   København. 

